  Туспуктэм: Алексей Арзамасцев Майя Бывальцева Матысь нуналъёсы Удмуртиын куазь шуныт но тӧло возиськоз. Кӧснуналэ, 14-тӥ коньывуонэ, нуназе шӧдскымон зоръёс луыны кулэ ӧвӧл. Со сярысь улосвыл Гидрометцентрлэн пресс-службаез ивортӥз. Арняуналэ потон уе Уйпал Атлантика палась циклон элькунэ шуныт но мускыт омыр ваёз. Уйин +1…+6, нуназе +8…+13 градус возиськоз. Дырын-дырын зороз. Вордӥськонэ, 16-тӥ коньывуонэ, температура эшшо ӝутскоз: нуназе +11…+16 градусозь. Дырын-дырын зор усёз. Пуксёнэ уйин +4…+9, нуназе +7…+12 градус луоз. Сильтӧл секундскын 15-20 метре пельтоз. Нырысь-валысь чакланъёсъя, вуоно арня шорын кезьытскоз: нуназе температура +2…+7 градусозь лэзькоз. Зороз но кот лымы усёз, ырак пельтылӥсь тӧл возиськоз. Тегъёс: куазь Гидрометцентр Удмуртия  